CELEX: C2007/247/71
Language: sk
Date: 2007-10-20 00:00:00
Title: Vec F-81/07: Žaloba podaná 6. augusta 2007 – Barbin/Parlament

20.10.2007   
            
            
               SK
            
            
               Úradný vestník Európskej únie
            
            
               C 247/43
            
         Žaloba podaná 6. augusta 2007 – Barbin/Parlament
   (Vec F-81/07)
   (2007/C 247/71)
   Jazyk konania: francúzština
   Účastníci konania
   
      Žalobkyňa: Florence Barbin (Luxemburg, Luxembursko) (v zastúpení: S. Orlandi, J.-N. Louis, A. Coolen a E. Marchal, advokáti)
   
      Žalovaný: Európsky parlament
   Návrhy žalobkyne
   
               —
            
            
               zrušiť rozhodnutie Európskeho parlamentu o nepovýšení žalobkyne do platovej triedy AD 12 v rámci povyšovania za rok 2006,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   Žalobkyňa tvrdí, že podľa vnútorných ustanovení Európskeho parlamentu upravujúcich povyšovanie, je priemerná lehota zotrvania v platovej triede AD 11 štyri roky. Tým že žalobkyňa bola zaradená do tejto platovej triedy od 1. januára 2006, dosiahla referenčný limit na povýšenie do triedy AD 12 v rámci povyšovania za rok 2006. Výbor pre povyšovanie okrem toho zapísal jej meno na zoznam úradníkov odporúčaných na povýšenie do tejto platovej triedy v rámci uvedeného povyšovania.
   Podľa žalobkyne menovací orgán neuviedol žiadny dôvod, ktorý by odôvodňoval odmietnutie povýšenia, a teda porušil povinnosť odôvodnenia. Napadnuté rozhodnutie sa okrem toho zakladalo na rozhodnutí, ktoré je predmetom veci F-44/07 (1), o pridelení žalobkyni len jedného zásluhového bodu. Žalobkyňa napokon uvádza porušenie článku 1d Služobného poriadku úradníkov Európskych spoločenstiev.
   
      (1)  Ú. v. EÚ C 155, 7.7.2007, s. 45.